Sisukord
Register 🔎︎

# Kiirklahvid (LibreOffice Calci hõlbustus)

Vaata ka LibreOffice Calci ja LibreOffice'i üldiste kiirklahvide nimekirja.

Mõned kiirklahvidest võivad olla kasutusel töölaua keskkonnas. Töölaua keskkonna poolt kasutatavaid kiirklahve ei saa LibreOffice kasutada. Proovi omistada LibreOffice'ile dialoogi Tööriistad - Kohanda - Klaviatuur abil muud kiirklahvid või muuda töölaua keskkonna kiirklahve.

## Lahtri valimise režiim

Dialoogi vähendamise nuppu sisaldavas tekstikastis vajuta lahtrite valimise režiimi sisenemiseks klahvi F2. vali vajalikud lahtrid ja vajuta dialoogi kuvamiseks veel kord F2.

Lahtrite valimise režiimis saab lahtrite valimiseks kasutada tavalisi liikumisklahve.

## Liigenduse juhtimine

Klaviatuuri saab kasutada ka liigendusega töötamiseks:

- Vajuta F6 või Shift+F6, kuni vertikaalse või horisontaalse liigenduse aken on fookuses.

- Tab - liigub kõikide saadaolevate nuppude vahel ülevalt alla või paremalt vasakule.

- Shift+Tab - liigub kõigi saadaolevate nuppude vahel vastupidises suunas.

- Command+1 kuni Command+8Ctrl+1 kuni Ctrl+8 - kuvavad kõiki tasemeid kuni määratud numbrini, kõrgemad tasemed peidetakse.

- Fookuses olevate liigendusrühmade kuvamiseks või peitmiseks kasuta klahve + või -.

- Fookuses oleva nupu aktiveerimiseks vajuta Enter.

- Kõikide aktiivse taseme nuppude vahel liikumiseks kasuta nooleklahve üles, alla, vasakule või paremale.

## Joonistusobjekti või pildi valimine

1. Joonistusriba avamiseks vali Vaade - Tööriistad - Joonistus.

2. Vajuta F6, kuni joonistusriba on valitud.

3. Kui valimise tööriist on aktiivne, vajuta CommandCtrl+Enter. See valib lehel esimese joonistusobjekti või pildi.

4. Klahvidega CommandCtrl+F6 saab viia fookuse dokumendile.

   Nüüd saad järgmise joonistusobjekti või pildi valida klahviga Tab ning eelmise klahvidega Shift+Tab.

Sarnased teemad

Kiirklahvid arvutustabelites

LibreOffice'i üldised kiirklahvid

Kiirklahvid (LibreOffice'i hõlbustus)